[{"text_idx": "#000005", "text": "\"Pa\u0308rast riigikogu Isamaa fraktsiooni ja eestseisuse liikmete kohtumist Alar Karisega oleme po\u0303hjalikult kaalunud tema sobivust presidendiametisse. Meie ja Karise seisukohtade vahel on kindlasti u\u0308hisosa, aga ka olulisi lahknevusi,\" teatas erakonna esimees Helir-Valdor Seeder."}, {"text_idx": "#000007", "text": "Seeder ma\u0308rkis, et Isamaa ootused presidendile ei ole muutunud ning soovitakse, et president valitaks juba riigikogus."}, {"text_idx": "#000008", "text": "\"Soovime, et tema otsused tugineksid kindlatele va\u0308a\u0308rtusetele ning kes na\u0308eks riigikogu ja kodanikuu\u0308hiskonda laiemalt oma partneritena. President peab seisma erakondade ko\u0303rval, tasakaalustades Eesti poliitikat nii, nagu seda na\u0308eb ette Eesti po\u0303hiseadus. President on riigipea, kes enneko\u0303ike esindab va\u0308a\u0308rikalt Eesti riiki ja on u\u0308hiskonna u\u0308hendaja laskmata ennast kiskuda pa\u0308evapoliitilistesse ka\u0308hmlustesse,\" ma\u0308rkis Seeder."}, {"text_idx": "#000010", "text": "\"Ma arvan, et see vo\u0303imalus, et 68 ha\u0308a\u0308lt Alar Karis saab, pidades ka erinevaid konsultatsioone ja la\u0308bira\u0308a\u0308kimisi, ma arvan, see vo\u0303imalus ta\u0308itsa on. Selge on see, et see ta\u0308na ju so\u0303ltub Isamaa erakonnast ja see so\u0303ltub ka Sotsiaaldemokraatlikust Erakonnast,\" kommenteeris Ratas \"Aktuaalsele kaamerale\"."}, {"text_idx": "#000013", "text": "\"Kuna Isamaa saadikud nii mo\u0303nedki on avaldanud toetust Karisele ja Isamaa on o\u0308elnud, et nad soovivad presidendi riigikogus a\u0308ra valida, siis ma va\u0308ga tahaks loota, et Isamaa ha\u0308a\u0308led vo\u0303imalikult suurel hulgal Alar Karist toetama tulevad ja me 68 ha\u0308a\u0308lt va\u0308hemalt siis augusti lo\u0303pus kokku saame,\" kommenteeris Reformierakonna fraktsiooni esimees Mart Vo\u0303rklaev."}, {"text_idx": "#000015", "text": "Sotsiaaldemokraadid, kellel on koos fraktsioonitu Raimond Kaljulaidiga riigikogus 11 kohta, teatavad oma otsuse Karise kandidatuuri suhtes to\u0303ena\u0308oliselt neljapa\u0308eval."}, {"text_idx": "#000016", "text": "Mitmed juhtivad sotsiaaldemokraadid eesotsas erakonna esimehe Indrek Saarega on o\u0308elnud, et na\u0308eksid presidendina pigem Kersti Kaljulaidi ja\u0308tkamist. Selleks aga va\u0308hemalt riigikogus piisavalt ha\u0308a\u0308li pole. Samas on sotsiaaldemokraatide seas ka neid, kes sooviks toetada Karist, sest vastasel korral saab EKRE ja\u0308tkata oma kampaania tegemist."}, {"text_idx": "#000019", "text": "Jaak Valge: kas presidendi otsevalimine ta\u0308hendab to\u0303esti demokraatia kaotust?"}, {"text_idx": "#000020", "text": "Pooled Isamaa fraktsiooni liikmed ro\u0303hutavad soovi president riigikogus a\u0308ra valida"}, {"text_idx": "#000031", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000055", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000056", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]